San Antonio Oestė
San Antonio Oestė (arba Vakarų San Antonijas; isp. San Antonio Oeste) – miestas Argentinoje, Rio Negro provincijos šiaurės rytuose, Atlanto vandenyno Šv. Mato įlankos pakrantėje. 17 tūkst. gyventojų. Svarbus jūrų uostas. Išsidėstęs prie Viedmos–Ušuajos kelio bei Bahija Blankos–Eskelio geležinkelio. Yra muziejus, jūros biologijos institutas. San Antonio Oestė – svarbus turistinis centras. Priemiestis Las Grutasas – balneologinis kurortas.